**Jaunieši tika iepazīstināti ar Re-Gen projekta mērķi un aktivitātēm**

Šī gada 11. janvārī Daugavpils Kultūras pils telpās norisinājās pirmais [“Profesiju gadatirgus”](https://www.daugavpils.lv/pilseta/iedzivotajiem/izglitiba-un-zinatne/zinas/aizritejis-pirmais-profesiju-gadatirgus-daugavpili) Daugavpilī, ko organizēja Daugavpils Izglītības pārvalde. Pasākuma mērķauditorija bija vispārējās izglītības iestāžu 8.-12. klašu skolēni un profesionālās izglītības iestāžu audzēkņi. Pasākuma laikā skolēniem tika dota iespēja apmeklēt 17 dažādu uzņēmumu un iestāžu stendus, lai noskaidrotu sev svarīgos jautājumus gan par darba tirgū pieprasītajām vakancēm, gan darba tirgus attīstību Daugavpils pilsētā un Latgales reģionā. Papildus iespējai noskaidrot, kādus darbiniekus darba devēji gaida nākotnē, pašvaldības centrālās pārvaldes Attīstības departaments iepazīstīnāja 8.-12.klašu, kā arī profesionālo izglītības iestāžu audzēkņus ar Re-Gen projekta mērķiem, kā arī aicināja piedalīties aktivitātēs saistībā ar brīvā laika pavadīšanu pilsētas apkaimju publiskājā ārtelpā. Jaunieši tika aicināti apkaimju kartē atzīmēt vietas, kur viņi visbiežāk ārā pavada brīvo laiku, kā arī uzrakstīt, ko jaunieši šajā apkaimē vēlētos uzlabot, ko attīstīt, kas viņiem trūkst, lai savu brīvo laiku pavadītu produktīvi.

Pamatā jaunieši atzīmēja, ka brīvo laiku pavada Centra, Esplanādes, Jaunbūves, Jaunās Forštadtes, Grīvas, Mežciema un Jauno Stropu apkaimēs. Kā priekšlikumus šo teritoriju attīstībai jaunieši pamatā minēja nepieciešamību sakārtot vidi, iekārtot vairāk aktīvai atpūtai piemērotas vietas, ierīkot āra trenāžierus, izbūvēt veloceļus, pastaigu vietas, tāpat tika minēta nepieciešamība organizēt dažādus pasākumus, piemēram, sarīkot tirdziņu vai ko citu, lai būtu iespēja jautri pavadīt laiku ar bērniem ne tikai pilsētas centrā.

Projekts Re-Gen tiek īstenots starptautiskās ES starpreģionu sadarbības programmas URBACT IV programmas ietvaros. Projekta īstenošanas izmaksas Daugavpils valstspilsētas pašvaldībā sastāda 78 660,00 euro, no kuriem 80% jeb 62 928,00 euro ir ERAF līdzfinansējums.

Vairāk informācijas par projektu lasiet [šeit](https://www.daugavpils.lv/pilseta/pilsetas-attistiba/projekti/realizacija-esosie-projekti/starptautiskie-projekti/publiskas-artelpas-pielagosana-sporta-aktivitatem-pilsetvide-jauniesu-lidzdalibas-veicinasanai-re-gen-nr.20269) vai <https://urbact.eu/networks/re-gen>

**

Šī publikācija ir sagatavota ar Eiropas Savienības finansiālu atbalstu. Par tās saturu pilnībā atbild Daugavpils valstspilsētas pašvaldība un tā var neatspoguļot Eiropas Savienības viedokli

Informāciju sagatavoja:Attīstības departamentaInvestīciju un starptautisko sakaru nodaļa[attistiba@daugavpils.lv](mailto:attistiba@daugavpils.lv)